1. napirend

E l ő t e r j e s z t é s

Salföld Község Önkormányzata Képviselő-testületének 2019. január 18. napján tartandó ülésére

Tárgy: Döntés a Belügyminiszter által „Kiegyenlítő bérrendezési alap támogatására” kiírt pályázaton való részvételről

Előterjesztő: Fábián Gusztáv polgármester

Előkészítette: Molnárné Szalai Valéria pénzügyi ügyintéző

Előterjesztő:…………. jogszabállyal nem ellentétes

Tóthné Titz Éva jegyzőt helyettesítő aljegyző

**Tisztelt Képviselő-testület!**

A belügyminiszter pályázatot hirdetett a Magyarország 2019. évi központi költségvetéséről szóló 2018. évi L. törvény (a továbbiakban: Kvtv.) 3. melléklet I. 12. pont szerinti „Kiegyenlítő bérrendezési alap támogatásra”. A pályázat keretében lehetőség nyílik a szerényebb anyagi helyzetű települési önkormányzatok számára is, hogy a köztisztviselői bérek rendezése érdekében a hivatalokban foglalkoztatott köztisztviselők illetménye megemelésre kerüljön.

Pályázatot a Kvtv. 2. melléklet I. 1. a) pontja alapján támogatásra jogosult, 38 000 forintot meg nem haladó egy lakosra jutó adóerő-képességgel rendelkező, önkormányzati hivatalt fenntartó települési önkormányzatok nyújthatnak be, a támogatás a hivatali létszám után vehető igénybe.

Az igénylés feltételeként a települési önkormányzatnak vállalnia kell, hogy az illetményalapot 2019. évre vonatkozóan (2019. január 1-jétől kezdődően) a Kvtv.-ben rögzítetthez képest legalább 20%-kal emelt összegben, azaz legalább 46 380 forintban állapítja meg. Saját hatáskörben ennél magasabb összeg is megállapítható, amely azonban további állami támogatás biztosítását nem eredményezi.

…………….. Község Önkormányzata Képviselő-testülete a mindenkori költségvetési törvényben meghatározott 38.650.-Ft illetményalapot alkalmazta, erről külön a költségvetési rendeletében nem rendelkezett.

A támogatás vissza nem térítendő támogatás. 2019 január-november havi illetményekhez használható fel, illetményre és az ahhoz kapcsolódó szociális hozzájárulási adóra.

Székhely önkormányzatunk adóerőképessége alapján - támogató döntés esetén - 800.000 forint/fő/év kiegészítő állami támogatás nyerhető. A támogatást 13,14 fő létszám után vehetjük igénybe.

A támogatás mértéke az egy lakosra jutó adóerő-képességtől és az illetményalap összegétől függ. Jelen esetben a 20.000,- forintot meg nem haladó adóerőképességgel, valamint Kvtv. 60. § (1) bekezdésében szereplő illetményalap összegével azonos illetményalappal kell számolni, így a kiegészítő támogatás fajlagos összege 800.000,- forint/fő/év. Az összeg vissza nem térítendő költségvetési támogatás, ami illetményemelésre fordítható.

Kérem, a tisztelt képviselő-testületet, hogy járuljon hozzá a pályázat benyújtásához és vállalja az illetményalap emelését a pályázati anyag alapján.

***Határozati javaslat:***

**SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**…/2019. (…) HATÁROZATA**

***A belügyminiszter által „Kiegyenlítő bérrendezési alap támogatására” kiírt pályázaton való részvételről***

Salföld Község Önkormányzatának Képviselő-testülete hozzájárul ahhoz, hogy a Kővágóörsi Közös Önkormányzati Hivatal székhely települése, Kővágóörs Község Önkormányzata benyújtsa pályázatát a Magyarország 2019. évi központi költségvetéséről szóló 2018.évi L. törvény (a továbbiakban: Kvtv.) 3. melléklet I.12.pontja alapján a belügyminiszter által „Kiegyenlítő bérrendezési alap támogatására” kiírt pályázatra.   
Salföld Község Önkormányzata Képviselő-testülete vállalja azt a feltételt, hogy az illetményalapot a Kvtv-ben rögzítetthez képest (38.650,-Ft) legalább 20%-kal emelt összegben, azaz legalább 46.380,- forintban állapítja meg 2019. január 1-től a 2019. évre.

Salföld Község Önkormányzata Képviselő-testülete nyilatkozik arról, hogy a Kővágóörsi Közös Önkormányzati Hivatalban 2018. július 1-én a Kvtv-ben meghatározott illetményalap, 38.650,-Ft került alkalmazásra.

A Képviselő-testülete felkéri a Polgármestert a szükséges intézkedések megtételére.

Határidő: azonnal

Felelős: Fábián Gusztáv polgármester